**OPĆINA JELENJE**

**OPĆINSKO VIJEĆE**

**Odbor za zdravstvenu zaštitu i socijalnu skrb**

**te brigu o djeci**

**ZA: Općinsko vijeće Općine Jelenje**

**n/r predsjednice Izabele Nemaz**

**ZAPISNIK**

**sa 14. sjednice Odbora za zdravstvenu zaštitu i socijalnu skrb**

**te brigu o djeci**

održane 13. studenog 2024. u općinskoj vijećnici Općine Jelenje, Dražice, Dražičkih boraca 64

**Nazočni članovi Odbora:**

1. Jasmin Kalanj Linić, predsjednica
2. Ivoslav Ban, član

Odsutni članovi:

1. Morena Mattei, članica

**Ostali nazočni:**

Martina Perhat, pročelnica Jedinstvenog upravnog odjela u svojstvu zapisničara

Sjednica je započela u 17:00 sati

Predsjednica Odbora otvara sjednicu, konstatira da su sjednici prisutna dva člana Odbora čime su ispunjeni uvjeti iz članka 9. Poslovnika o radu Odbora te predlaže slijedeći

**DNEVNI RED**

**1. Usvajanje zapisnika s 12. sjednice Odbora održane 19. lipnja 2024.**

**2. Prijedlog Odluke o drugim izmjenama i dopunama Programa javnih potreba u socijalnoj skrbi i zdravstvu Općine Jelenje za 2024.g.**

**3. Prijedlog Odluke o 3. izmjenama i dopunama Odluke o stipendiranju socijalno ugroženih učenika srednjih škola i studenata („Službene novine Primorsko-goranske županije“ broj 28/15., 38/15. i „Službene novine Općine Jelenje“ broj 63/23.)**

**4. Razno**

**Dnevni red JEDNOGLASNO je usvojen.**

**Ad.1.)** **Usvajanje Zapisnika sa 12. sjednice Odbora za zdravstvenu zaštitu i socijalnu skrb te brigu o djeci**

Članovi Odbora konstatiraju da im je Zapisnik sa posljednje sjednice već prethodno predočen te da su elektroničkim putem izrazili svoju suglasnost sa tekstom. Budući da nema daljnjih primjedbi, članovi Odbora jednoglasno donose sljedeći

**ZAKLJUČAK**

**Verificira se Zapisnik sa 13. sjednice Odbora za** **zdravstvenu zaštitu i socijalnu skrb te brigu o djeci održane 19. lipnja 2024.**

**Ad.2.) Prijedlog Odluke o drugim izmjenama i dopunama Programa javnih potreba u socijalnoj skrbi i zdravstvu Općine Jelenje za 2024.g.**

Predsjednica Odbora konstatira da je sjednici Odbora u svojstvu izvjestitelja prisutna Pročelnica Jedinstvenog upravnog odjela te ju poziva da iznese uvodno izlaganje. Pročelnica navodi da su izmjene u programu uglavnom manjeg opsega, da se planirana sredstva smanjuju za 12% (27.800,00 eura) na 228.000,00 eura prvenstveno uslijed smanjenog troška provedbe projekta Zajedno u zlatnim godinama koji je započeo u kolovozu uslijed početno slabijeg odaziva mještana. Manje izmjene postoje i u troškovima prehrane i prigodne pomoći koji se povećavaju za 1.000,00 eura (na ime nabavke poklon paketa za povodom božićnih blagdana), budući da cijene prehrambenih artikala kontinuirano rastu. Financiranje pune cijene produženog boravka smanjeno je za 70% (3.500,00 eura) jer do konca listopada nisu pristigli dodatni zahtjevi pa nije za očekivati da će se stanje do konca godine izmijeniti. Gosp. Ban postavlja upit vezan za povećanje troškova prehrane za tako mali iznos, pročelnica pojašnjava da se liste još formiraju, da je cenzus blago podignut u cilju usklađenja s rastom prosječne mirovine te da se očekuje blaži porast broja korisnika kao i blaži inflatorni učinak slijedom čega je proračunom potrebno osigurati dostatno sredstava.

Budući da nema daljnjih primjedbi i upita, predsjednica Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog Odluke o drugim izmjenama i dopunama Programa javnih potreba u socijalnoj skrbi i zdravstvu Općine Jelenje za 2024.g.**

**Ad 3.) Prijedlog Odluke o 3. izmjenama i dopunama Odluke o stipendiranju socijalno ugroženih učenika srednjih škola i studenata („Službene novine Primorsko-goranske županije“ broj 28/15., 38/15. i „Službene novine Općine Jelenje“ broj 63/23.)**

Predsjednica Odbora konstatira da je sjednici Odbora u svojstvu izvjestitelja prisutna Pročelnica Jedinstvenog upravnog odjela te ju poziva da iznese uvodno izlaganje. Pročelnica pojašnjava da se ovim prijedlogom odluke u odnosu na prošlu godinu žele dodatno olakšati uvjeti za socijalno osjetljive skupine odnosno obitelji budući da je postojećom odlukom postavljen prihodovni cenzus od 350,00 eura po članu obitelji. Budući da je u u tekućoj godini i minimalna bruto plaća u Republici Hrvatskoj podignuta sa 700,00 na 840,00 eura bruto odnosno 677 eura neto, čime tročlana obitelj s dvije minimalne plaće već izlazi iz prihodovnog cenzusa dok je četveročlana na samoj granici istog. Ujedno, na natječaj se u 2023. javilo samo 2 korisnika, dok je taj broj u 2024. pao na 1. Predlaže se povećanje na 450,00 eura po članu obitelji. Gđa. Linić se slaže s navedenim te postavlja upit da li se to onda odnosi na sljedeću godinu. Pročelnica navodi da bi već ove godine, ukoliko se Odluka donese, ponovili natječaj budući da sredstva u Proračunu u te svrhe postoje. Gosp. Ban se slaže s time da predlaže da se iznos odredi u nekom postotku parametra koji bi se automatizmom povećavao i usklađivao s rastom plaća. Pročelnica navodi da je projedlog dobar te da će razmotriti s predlagateljem da se umjesto fiksnog iznosa od 450,00 eura navede postotak prosječne neto plaće prema podacima zavoda za statistiku. Gosp. Ban predlaže da se cenzus podigne na 40 % prosječne neto plaće. Gđa. Linić se slaže s prijedlogom.

Budući da nema daljnjih primjedbi i upita, predsjednica Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

1. **Daje se pozitivno mišljenje na Prijedlog Odluke o Prijedlog Odluke o 3. izmjenama i dopunama Odluke o stipendiranju socijalno ugroženih učenika srednjih škola i studenata („Službene novine Primorsko-goranske županije“ broj 28/15., 38/15. i „Službene novine Općine Jelenje“ broj 63/23.),**
2. **Preporuka je općinskom načelniku kao predlagatelju da se fiksni predloženi iznos imovinskog cenzusa zamjeni postotkom prosječne neto plaće u Republici Hrvatskoj i to 40%.**

**Ad 4.) Razno**

Gosp. Ban zahvaljuje na dostavljenim informacijama vezanim za broj trećerođene djece te još jednom apelira na povećanje iznosa za svu novorođenu djecu. Pročelnica navodi da je u pripremi izmjena odluke o posebnim potporama kojom bi se svaki od iznosa podigao za 200,00 eura. Gosp. Ban predlaže da se za treće dijete podigne na 1000,00 eura s čime se gđa. Linić slaže. Nadalje podsjeća i na potrebu izmjene iznosa sufinanciranja vrtića za treće dijete u punom obimu, kao i fleksibilizaciju uvjeta za financiranje na način da se iznosi sufinanciranja ne vezuju za istodobno pohađanje vrtića od strane više djece. Pročelnica navodi da je i odluka o sufinanciranju vrtića u reviziji te da će se razmotriti navedeno.

Budući da nema daljnjih primjedbi i upita, predsjednica Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

1. **Preporuka je općinskom načelniku izmijeniti odluku o posebnim potporama u dijelu u kojem se odnosi na povećanje iznosa za novorođenčad, posebice da se iznos za treće dijete poveća na 1.000,00 eura.**
2. **Preporuka je općinskom načelniku pri sljedećoj reviziji odluke o sufinanciranju vrtića uvjete za financiranje ne vezati za istodobno pohađanje vrtića od strane više djece te sufinanciranje za treće dijete povećati na puni iznos.**

Predsjednica Odbora zaključuje sjednicu u 18:00 sati.

Jasmin Kalanj Linić Martina Perhat

Predsjednica Odbora Zapisničar